b'\n_START_ARTICLE_\nYel\xc3\xbc Chucai\n_START_SECTION_\n\xc5\xbdivljenjepis\n_START_PARAGRAPH_\nYel\xc3\xbc Chucajev o\xc4\x8de Yelu Lu je bil uslu\xc5\xbebenec d\xc5\xbeur\xc4\x8denske dinastije Jin, ki je leta 1125 porazila dinastijo Liao._NEWLINE_Pvi vpadi Mongolov na ozemlje dinastije Jin so se za\xc4\x8deli leta 1205. Leta 1211 je dr\xc5\xbeavo napadlo okrog 50.000 mongolskih konjenikov, katerim so se pridru\xc5\xbeili kitanski in d\xc5\xbeur\xc4\x8denski uporniki. Jinska vojska je \xc5\xa1tela okrog 500.000 vojakov in 150.000 konjenikov, vendar se je umaknila in Mongolom prepustila zahodno prestolnico Datong. Naslednje leto so Mongoli oplenili vzhodno prestolnico, leta 1213 pa \xc5\xa1e glavno prestolnico Zhongdu. Cesar Xu\xc4\x81nz\xc5\x8dng (\xe5\xae\xa3\xe5\xae\x97) je leta 1214 podpisal poni\xc5\xbeujo\xc4\x8do mirovno pogodbo, vendar je prestolnico lahko obdr\xc5\xbeal._NEWLINE_Yel\xc3\xbc Chucai je za\xc4\x8del svoje slu\xc5\xbebovanje pri D\xc5\xbeingiskanu leta 1218, ko je bil star 28 let._NEWLINE_D\xc5\xbeingiskan in Yel\xc3\xbc Chucaj sta se prvi\xc4\x8d sre\xc4\x8dala v pustinji Sari, zahodno od Kerulena. Tajna zgodovina Mongolov pravi, da ga je D\xc5\xbeingiskan nagovoril z besedami:\xc2\xa0\xc2\xbbDinastiji Liao in Jin sta bili ve\xc4\x8d generacij sovra\xc5\xbenici in zdaj sem se (Jinom) ma\xc5\xa1\xc4\x8deval zate.\xc2\xab\xc2\xa0Yel\xc3\xbc Chucaj mu je na to odgovoril:\xc2\xa0\xc2\xbbMoj o\xc4\x8de in stari o\xc4\x8de sta spo\xc5\xa1tljivo slu\xc5\xbeila Jinom. Kako naj bom zdaj jaz kot podlo\xc5\xbenik in sin tako hinavski, da imam svojega vladarja in o\xc4\x8deta za sovra\xc5\xbenika?\xc2\xab\xc2\xa0Njegov odkrit odgovor in njegov izgled, bil je okrog dva metra visok mo\xc5\xbe s ko\xc5\xa1ato brado in prodornim glasom, sta na D\xc5\xbeingiskana naredila tako globok vtis, da mu je dal nadimek Urtu Sakal (Dolgobradec) in ga vzel v svoje spremstvo za svetovalca._NEWLINE_Kot svetovalec je mongolskega vladarja prepri\xc4\x8dal, da je bolje, da on pokorjenih narodov pobira davke kot pa da jih pobija. Grousset v svojem Cesarstvu step pi\xc5\xa1e, da ga je \xc3\x96gedei zato zbadal, reko\xc4\x8d:\xc2\xa0\xc2\xbbAli namerava\xc5\xa1 ponovno jokati za ljudmi?\xc2\xab\xc2\xa0Modri kancler mu je na to odgovoril, da se cesarstva lahko osvajajo na konjskem hrbtu, vladati pa jim s konjskega hrbta ni mogo\xc4\x8de._NEWLINE_Ko se je pod silovitim mongolskim napadom kapitulirala Severna Kitajska, je Yel\xc3\xbc Chucai izvedel ve\xc4\x8d upravnih reform, lo\xc4\x8dil civilno oblast od voja\xc5\xa1ke oblasti in vpeljal \xc5\xa1tevilne davke in takse. Po mongolski osvojitvi jinske ju\xc5\xbene prestolnice Kaifeng, je nekaj generalov zaradi \xc4\x8dvrstega odpora nameravalo pobiti vse prebivalce in mesto zravnati z zemljo. Yel\xc3\xbc Chucai je D\xc5\xbeingiskana prepri\xc4\x8dal, naj prebivalce pusti pri \xc5\xbeivljenju in jih namesto tega raje obdav\xc4\x8di in izkoristi njihovo izredno znanje._NEWLINE_Pokopan je bil z vsemi \xc4\x8dastmi ob pekin\xc5\xa1kem jezeru Kunming in kasneje prestavljen v vrtove Poletne pala\xc4\x8de.'